alexandrainst/scandi-wiki huggingface dataset:
Lynsey Sharp

Lynsey Sharp () er ein britisk friidrettsutøvar frå Dumfries i Skottland som tevlar internasjonalt på 800 meter. Ho vart europameister på 800 m i 2012 og tok EM-sølv på same distansen i 2014. Faren Cameron Sharp vann EM-sølv på 200 m i 1982.

Aktiv
Sharp vart opphavleg nummer to på 800 meter under friidretts-EM i Helsingfors i juni 2012. Etter at den opphavlege vinnaren, Jelena Arzjakova frå Russland, i april 2013 vart dømd for unormale verdiar i sitt biologiske pass, rykte Sharp opp til fyrsteplass. Gullmedaljen fekk ho tildelt ved eit innandørsstemne i Glasgow i mars 2014. Sharp vart etter litt om og men teken ut til å representere Storbritannia under Sommar-OL 2012, der ho vart slått ut i semifinalane på 800 m. 

I juli 2014 sprang Sharp for fyrste gong under to minuttar på 800 meter, tida 1.59,67 vart oppnådd i DL-stemnet i Lausanne. Nokre veker seinare tok ho sølvmedaljen på 800 m ved samveldeleikane i Glasgow, den regjerande verdsmeisteren, Eunice Sum frå Kenya, vann løpet. Berre to veker etterpå tok Sharp under EM i friidrett 2014 i Zürich endå ei sølvmedalje. Her sette ho personleg rekord med 1.58,80, kviterussiske Maryna Arzamasava vart europameister etter å ha vorte klokka inn på 1.58,15.

Kjelder
Denne artikkelen bygger på «Lynsey Sharp» frå ,  den 23. september 2014.  
 

Britiske friidrettsutøvarar
Britiske mellomdistanseløparar
Deltakarar under sommar-OL 2012
Skotske idrettsutøvarar
Sarine i Libanon

Sarine (òg skrive Sareen) er ein jordbrukslandsby i Beqaadalen i Libanon.

St. Georg-kyrkja i Sarine vart øydelagd i den libanesiske borgarkrigen i 1976. Kyrkja vart bygd opp att i 1999.

Kjelder
Denne artikkelen bygger på «Sarine i Libanon» frå ,  den 23. september 2014.  
 

Busetnader i Baalbek distrikt
Sawiri

Sawiri, Souairi eller es-Soueri er ein småby aust i Libanon. Han ligg ved grensa til Syria i guvernementet Beqaa ved foten av dei austlege fjella.

Sawiri har over 10 000 innbyggjarar. 

Jordbruket i Sawiri er hovudsakleg basert på lisner, fiken og armenske agurkar (mikthi).

Kjelder
Denne artikkelen bygger på «Sawiri» frå ,  den 23. september 2014. 
 oppgav desse kjeldene: 
 Frauberger, Heinrich: Die Akropolis von Baalbek (Keller : Frankfurt a. M., 1892. - 14, 22 S. : überw. Ill.) (pdf 24,6 MB)
 

Busetnader i Beqaa guvernement
Den fruktbare halvmånen
Arkeologiske funn i Libanon
Beqaadalen
Busetnader i Vest-Beqaa distrikt
Sohmor

Sohmor er ein liten by i Beqaadalen i Libanon, som ligg i Vest-Beqaa distrikt og sør i Beqaa guvernement. Han ligg sør for Qaraounsjøen ved elva Litani. Han ligg sørvest for Machgara, nordaust for Ain Et Tine, nord for Yohmor, vest for Mazret Al Chmis og nordvest i Libbaya. Han var åstad for ein massakre i september 1984.

Kjelder
Denne artikkelen bygger på «Sohmor» frå ,  den 23. september 2014. 
 oppgav desse kjeldene:

Bakgrunnsstoff
Video

Busetnader i Vest-Beqaa distrikt
Yammoune

Yammoune er ein innsjø, naturreservat, landsby og kommune som ligg 27 km nordvest for Baalbek i Baalbek distrikt i Beqaa guvernement i Libanon. Landsbyen har nokre få hundre innbyggjarar.

Ruinane av eit romersk tempel ligg i landsbyen. Det er sagt å vere tileigna til Astarte eller Venus. Tempelet er bygd på ein ås, kring 300 meter frå hovudkjelda i området, Naba al-Arbain.

Kjelder
Denne artikkelen bygger på «Yammoune» frå ,  den 23. september 2014.

Bakgrunnsstoff
Yammoune.net

Baalbek distrikt
Busetnader i Beqaa guvernement
Arkeologiske funn i Libanon
Romerske tempel
Greske tempel
Fønikiske tempel
Romerske stader i Libanon
Turistmål i Libanon
Byar i den greske antikken i Libanon
Naturreservat i Libanon
Nabatieh distrikt

Nabatieh distrikt er eit distrikt i Nabatieh guvernement i Libanon. Det administrative senteret i distriktet er Nabatieh, og består av følgjande landsbyar. : 

Zawtar el charkiyeh
Kfarfila
Jbaa
Ain Qana
Ain Boswar
Arab Saleem
Der Al Zahrani
Jarjouh
Houmeen
Kfar Tebneet
Zibdeen
Chouqin
Aedsheet
Marwania
Harouf
Aldawair
Mayfadoun
Schhour
Kafra
Jibcheet
Kfar Remen
Habboush
Kfarsseer
Zifta
Kaoutariyet Al Siyad
Toul
Doueir
Nabatiye AlFawqa
Sharqia
Kfour
Kfarjouz

Bakgrunnsstoff
Destination Lebanon - Regional Promenade Brochure for the South: Al-Nabatieh 

Distrikt i Libanon
Nabatieh distrikt
Nevin Yanıt

Nevin Yanıt () er ein tyrkisk friidrettsutøvar som har tevla internasjonalt i 100 meter hekk og på 100 meter. Ho vart europameister på korthekken både i 2010 og 2012.

Aktiv
Yanıt deltok i VM i friidrett 2007 i Osaka, men vart slått ut i semifinalane på 110 m hekk. Også under Sommar-OL 2008 i Beijing rauk ho ut i semifinalane. Det same skulle gjenta seg ved friidretts-VM 2009 i Berlin.

Under EM i friidrett 2010 i Barcelona vann Yanıt gullmedaljen i 110 meter hekk på tyrkisk rekordtid, 12,63 sekundar, med irske Derval O'Rourke og tyske Carolin Nytra på dei andre medaljeplassane. To år seinare forsvarte ho EM-titelen under meisterskapen i Helsingfors. Nokre veker etter Helsingfors-EM kom ho på femteplass i hekkeøvinga under Sommar-OL 2012 i London på tyrkisk rekord, 12,58 sekundar.

Doping
I august 2013 vart Yanıt utestengd frå idrett i to år, etter ei postiv dopingprøve frå februar same året.

Kjelder
Denne artikkelen bygger på «Nevin Yanıt» frå ,  den 23. september 2014.  
 

Tyrkiske friidrettsutøvarar
Hekkeløparar
Zawtar El Charkiyeh

Zawtar El Charkieh (arabisk زوطر الشرقية) er ein by oppom Litani i Nabatiyeh distrikt sør i Libanon, 85 km frå Beirut, 9 km frå Nabatiyeh og 475 meter over havet.

Innbyggjartalet er like over 4 000, og dei fleste av dei er tobakksbønder. Byen har ein skule.

Etymologi
På arameisk tyder Zawtar den vesle eller hendinga. På gammalsyrisk tyder det det som vart gjeve til gudane, som mjøl, smør og honning.

Kjelder
Denne artikkelen bygger på «Zawtar El Charkiyeh» frå ,  den 23. september 2014. 
 oppgav desse kjeldene:

Busetnader i Nabatieh guvernement
Nabatieh

Nabatieh (arabisk النبطية) eller Nabatîyé er det administrative senteret i Nabatieh guvernement sør i Libanon. Nabatieh har kring 85 000 og er senteret i området Jabal Amel.

Det vert halde marknad i byen kvar måndag då folk frå nabolandsbyane kjem hit for å veksle varer. 

På ein topp med utsikt over den sørlege Beqaadalen står Belfortborga. Borga har tilkomst frå landsbyen Arnun, som ligg 7 km søraust for Nabatieh. Føre denne festninga ligg ei stor cisterne og ruinane av ein antikk landsby. Ein er usikker på kven som bygde borga. I følgje Vilhelm av Tyr, vart ho reist av krossfarar, men somme forskarar meiner ho er eldre enn dette. Borga er nesten heilt i ruinar, og berre austveggen, inngangen og trappa i det store tårnet i midten har overlevd. 

Nabatieh har to historiske moskéar. Den eine vart bygd på 1500-talet og ligg midt i byen. Den andre vart bygd av mamelukkane og ligg i Nabatieh al Fawqa.

Innbyggjarane i Nabatieh er hovudsakleg sjiamuslimar, men her bur òg mange gresk-katolikkar.

Kjelder
Denne artikkelen bygger på «Nabatieh» frå ,  den 23. september 2014. 
 oppgav desse kjeldene:

Bakgrunnsstoff
http://www.nabatieh.org/index.php

Busetnader i Nabatieh guvernement
Nabatieh distrikt
Mona Høvring

Mona Høvring () er ein norsk forfattar av lyrikk og romanar. Ho debuterte med diktsamlinga IIK!! Ein dialog i 1998, og den første romanen, Noe som hjelper, kom ut i 2004.

I 2012 vart ho tildelt Språklig samlings litteraturpris for sitt forfattarskap.

Høvring vart nominert til Nordisk Råds litteraturpris i 2014 for romanen Camillas lange netter frå 2013.

Bibliografi
Soga om Fråid. Hans meiningar og livskjensle. Som også inneheld somme salige stunder (roman, Samlaget, 2021)
Fordi Venus passerte en alpefiol den dagen jeg blei født (roman, Oktober, 2018)
Jente med dødningehode (dikt, Oktober, 2017)
Camillas lange netter (roman, Oktober, 2013)
Venterommet i Atlanteren (roman, Forlaget Oktober, 2012)
Ekornet og den vaklevorne brua (dikt, Oktober, 2010)
Å Paradis (dikt, Oktober, 2008)
Helt vanlige mirakler (dikt, Oktober, 2006)
Noe som hjelper (roman, Oktober, 2004)
Ensomme badedager og andre dikt (dikt, Oktober, 2000)
IIK!! Ein dialog (dikt, Gyldendal Norsk Forlag, 1998)

Kjelder

Bakgrunnsstoff
 Mona Høvring på Allkunne
 Mona Høvring i Forfatterkatalogen
 Mona Høvring på nettsida til Oktober

Norske lyrikarar
Norske romanforfattarar
Norske skjønnlitterære debutantar i 1998
Folk frå Haugesund
Kfarfila

Kfarfila (arabisk كفرفيلا, òg kalla Kafr Fila) er ein by i Nabatieh guvernement i Sør-Libanon. Han er ein av 243 busetnader i guvernementet og ligg nord i distriktet. 

Kfarfila ligg ved foten av Iqlim al-Tuffah-fjella, nær Jbaa, Ain Qana og Ain Bouswar, 582 meter over havet. Han ligg kring 22 km frå Nabatieh og kring 60 km frå hovudstaden Beirut. Innbyggjartalet er kring 2 500.

Byen er kjend for dyrkinga av lauk med ein årsproduksjon på meir enn 28 tonn. 

Det er mange grotter i byen som går attende til fønikisk tid, og dei fleste av dei vart nytta som gravplassar.

Kjelder
Denne artikkelen bygger på «Kfarfila» frå ,  den 23. september 2014. 
 oppgav desse kjeldene:

Bakgrunnsstoff
 Offisiell nettstad 

Busetnader i Nabatieh guvernement
Nabatieh distrikt
Ain Qana

Ain Qana (arabisk عين قانا, òg kalla Ainqana) er ein by i Nabatieh guvernement i Sør-Libanon. Byen ligg 680 meter over havet og har eit areal på 6,30 kvadratkilometer. Innbyggjartalet er kring 5585. Hovudnæringa er jordbruk.

Kjelder

Denne artikkelen bygger på «Ain Qana» frå ,  den 23. september 2014. 
 oppgav desse kjeldene:
 Discover Lebanon
 "History of AinQana" by Safi Habhab

Bakgrunnsstoff
 Offisiell nettstad

Busetnader i Nabatieh guvernement
Nabatieh distrikt
Jarjouh

Jarjouh eller Jarjouaa (arabisk جرجوع) er ein landsby i Libanon i Nabatieh distrikt i Nabatieh guvernement. Han ligg mellom landsbyane Houmin Al Fawqa, Arabsalim, Jbaa, Ain Bouswar, Alwayizeh, Soujod og Ain Qana. Landsbyen ligg i Mleetaåsane og er omgjeve av høgare fjell og eikeskogar. Det bur kring halvt om halvt med kristne og muslimar i landsbyen.

Kjelder
Denne artikkelen bygger på «Jarjouh» frå ,  den 23. september 2014.  
 

Nabatieh distrikt
Busetnader i Nabatieh guvernement
Harouf

Harouf (arabisk حاروف) er ein landsby i Nabatieh guvernement sør i Libanon, nord for Litani. Landsbyen er økonomisk viktig på grunn av industriområdet Marj Harouf.

Kjelder
Denne artikkelen bygger på «Harouf» frå ,  den 23. september 2014.  
 

Busetnader i Nabatieh guvernement
Nabatieh distrikt
Doueir

Doueir (arabisk: دوير, al-Dwayr) eller Dweir er ein landsby med kring 7 500 innbyggjarar i Sør-Libanon nær Nabatiyeh og nord for Litani. Sjølv om Doueir vert rekna som ein liten landsby, er han heimstaden til kjende libanesarar som den tidlegare arbeidsministeren Ali Qanso, Mehdi Kanso og kjernefysikaren Rammal Rammal.

Under Libanonkrigen i 2006 var Doueir eit av dei første måla til det israelske forsvaret, og ein familie på 12 vart drepen den 13. juli 2006. Landsbyen har sidan nytt godt av investeringar frå den italienske regjeringa som bygde ei ny olivenoljemølle.

Kjelder
Denne artikkelen bygger på «Doueir» frå ,  den 23. september 2014. 
 oppgav desse kjeldene:

Bakgrunnsstoff
Voices from the South: Doueir
What's Up Lebanon - Nabatiye

Busetnader i Nabatieh guvernement
Nabatieh distrikt
Adchit

Adchit eller Aadchit Ech Chqif (arabisk عدشيت) er ein landsby i Nabatieh guvernement region sør i Libanon nord for Litani.

Kjelder

Denne artikkelen bygger på «Adchit» frå ,  den 23. september 2014.  

Busetnader i Nabatieh guvernement
Nabatieh distrikt
Arnoun

Arnoun (arabisk ارنون, hebraisk ארנון) er ein hovudsakleg sjiamuslimsk landsby 7 km søraust for Nabatiyeh i Nabatiyeh guvernement i sørlege Libanon. Landsbyen ligg kring 8 km frå grensa til Israel. Landsbyen ligg kring 550 meter over havet, kring 1 km frå Beaufortborga.

Historie

Arnoun er knytt til den nærliggande Beaufortborga. Namnet på byen kjem frå det arameisk arnoun, som tyder «liten topp» og syner til høgda der Beaufortborga står. Borga vart kalla Qal'at Shqif Arnoun (arameisk: borga på den høge klippa), som byen så har fått namn etter. 

Då den israelske tryggleikssonen vart oppretta i Sør-Libanon i 1985, låg Arnoun like utafor denne sonen, men frå stillinga ved Beaufortborga, kontrollerte Det israelske forsvaret effektivt området kring landsbyen. 

Den 17. februar 1999, etter at det vart utført åtak mot israelarane frå Arnoun, vart landsbyen formelt ein del av tryggleikssonen. 

Det israelske forsvaret forlét Arnoun den 24. mai 2000, då dei forlét tryggleikssonen.

Kjelder
Denne artikkelen bygger på «Arnoun» frå ,  den 23. september 2014.  
 

Busetnader i Nabatieh guvernement
Nabatieh distrikt
Ebba i Libanon

Ebba, òg kalla Aba og Ubba (arabisk عبا; gammalsyrisk ܥܒܐ) er ein landsby i Nabatieh guvernement sør i Libanon mellom Nabatieh og Tyr, nord for Litani.

Landsbyen ligg kring 12 km frå Nabatieh og 84 km frå Beirut, kring 250-300 meter over havet. Byen har kring 8000 innbyggjarar og dei fleste er sjiamuslimar.

Namnet kan ha fleire tydingar. Det er anten eit gammalsyrisk ord, ܥ ܒ ܐ, som kan tyde skog, eller arabisk frå ordet ALEBB / العِبّ, eller er knytt til familien Abbou, som budde her. 

Det er to skular i landsbyen.

Kjelder
Denne artikkelen bygger på «Ebba, Lebanon» frå ,  den 23. september 2014. 
 oppgav desse kjeldene:

  

Busetnader i Nabatieh guvernement
Nabatieh distrikt
Jebchit

Jebchit (arabisk جبشيت) er ein landsby i Nabatieh guvernement sør i Libanon og nord for Litani.

Kjelder
Denne artikkelen bygger på «Jebchit» frå ,  den 23. september 2014.  
 

Busetnader i Nabatieh guvernement
Nabatieh distrikt
Qasr Chbib

Qasr Chbib er eit kompleks med to romerske tempel som ligg nokre hundre meter frå toppen av Hermon. Det høyrer offisielt til Quneitra guvernement i Syria, men ruinane ligg i Hasbaya distrikt i Nabatieh guvernement i Libanon.

Kjelder
Denne artikkelen bygger på «Qasr Chbib» frå ,  den 23. september 2014.

Bakgrunnsstoff
Rashaya sett frå toppen av Hermon på padpal.co

Hasbaya distrikt
Quneitra guvernement
Arkeologiske funn i Libanon
Romerske tempel
Romerske stader i Libanon
Romerske stader i Syria
Turistmål i Libanon
Turistmål i Syria
Marjeyoun distrikt

Marjeyoun distrikt er eit distrikt i Nabatieh guvernement i Libanon. Det administrative senteret i distriktet er Marjeyoun.

Marjeyoun (òg kalla Marjayoun Marj Ayoun) står majestetisk på ein ås mot fjellet Haramoun (Jabal El Sheikh, Hermon) i aust. Libanonfjella ligg i nord og dei frodige slettene i Sahil Marjeyoun som strekkjer seg inn i nordlege Israel ligg like nedanfor Golanhøgdene.

Kjelder
Denne artikkelen bygger på «Marjeyoun District» frå ,  den 23. september 2014.

Bakgrunnsstoff
 Khiam offisiell nettstad
 www.marjeyoun.net

Distrikt i Libanon
Marjeyoun

Marjayoun (arabisk مرجعيون, òg Marj 'Ayoun, Marjuyun eller Marjeyoun - som tyder «enga med kjeldene») er ein libanesisk by (òg kalla Jdeidet/Jadeidet Marjeyoun) og det administrative senteret i Marjeyoun distrikt i Nabatieh guvernement i Sør-Libanon. Byen har kring 3000 innbyggjarar. 

Han ligg 860 meter over havet like på vestsida av Riftdalen, ovanfor den antikke regionshovusdtaden Caesarea Philippi, som låg ved foten av fjellet Hermon på austsida av dalen. 

Marjeyoun ligg på ein ås vendt mot Hermon i aust, Beaufortborga, ei 1000 år gammal krossfararborg oppom Litani i vest, toppane Rihan og Niha og resten av Libanonfjella i nrod og den frodige sletta i Marjeyoun som strekkjer seg sørover til Galielaslettene og Golanhøgdene.

Historie
Den 10. juni 1179 fann slaget ved Marj Ayyun stad, der hær frå ajjubidane kommandert av Saladin slo ein krossfararhær leia av kong Baldwin IV av Jerusalem. Den kristne kongen kom seg så vidt unna slaget. 

Under den libanesiske borgarkrigen vart byen bombardert av palestinsk milits. Han var òg hovudkvarteret til Sør-Libanonarmeen, ein israelskstøtta milits som kontrollere Sør-Libanon under den israelske okkupasjonen etter Libanonkrigen i 1982 fram til Israel trekte seg ut av regionen i 2000. 

Etter at våpenkvileforhandlingar stoppa opp den 10. august 2006, tok israelske styrkar kontroll over Marjayoun. Dagen etter flykta ein konvoi med 3000 innbyggjarar frå byen. Konvoien vart angripen av det israelske flyvåpenet ved Joub Jannine.

Demografi
Byen har ein blanda folkesetnad med gresk-ortodokse, maronittar og gresk-katolske kristne, i tillegg til sunnimuslimar, drusarar og sjiamuslimar.

Kjelder
Denne artikkelen bygger på «Marjeyoun» frå ,  den 23. september 2014. 
 oppgav desse kjeldene:

Bakgrunnsstoff
 Uoffisiell nettstad

Busetnader i Nabatieh guvernement
Marjeyoun distrikt
Deir Mimas

Deir Mimas (òg skrive Deirmimas, Deir Mamas og Deir Mimmas) er ein by som ligg 88 km søraust for Beirut i Libanon. Han er kalla opp etter St. Mamas og har utsikt over Litani og mellomalderborga Beaufortborga i vest og det snødekte Hermon i aust.

I tillegg til dyrking av druer og fiken, er Deir Mimas ein stor produsent av oliven og olivenolje.

Innbyggjarane i Deir Mimas er libanesiske og austleg-ortodokse og gresk-katolske.

Kjelder

Denne artikkelen bygger på «Deir Mimas» frå ,  den 23. september 2014. 
 oppgav desse kjeldene:
http://www.deirmimas-lb.com/

Bakgrunnsstoff
http://www.deirmimas-lb.com/
http://www.catholic-forum.com/Saints/saintm31.htm

Busetnader i Nabatieh guvernement
Marjeyoun distrikt
Hula i Libanon

Hula (Hule, Houla, arabisk حولا) er ein liten landsby sør i Libanon på sørsid av Litani nær grensa til Israel. Han ligg 750 meter over havet. 

Under den arabisk-israelske krigen i 1948 utførte to offiserar frå Det israelske forsvaret Hula-massakren i landsbyen, og tok livet av over 80 sivile i alderen 15-60.

Den 7. august 2006 vart det rapportert at eit israelsk flyåtak hadde teke livet av over 40 menneske, då i røynda berre ein person mista livet.

Kjelder
Denne artikkelen bygger på «Jula, Lebanon» frå ,  den 23. september 2014. 
 oppgav desse kjeldene:

Hula
Marjeyoun distrikt
Markaba

Markaba (arabisk مركبا) er ein landsby som ligg i Marjayoun kommune i Nabatieh guvernement i Libanon. Han ligg sør for Raabatt Tallame, aust for Banni Hayyan og nordaust for Tallussah i Sør-Libanon. 

Byen har kring 3250 innbyggjarar, men talet kan auke til 10 000 i ferietida om sommaren. Nesten alle innbyggjarane er sjiamuslimar. Det er tre moskéar i byen.

Klima
Med ei høgd på 950 meter over havet og har tørre somrar og våte vintrar. Middeltemperaturen kan falle under 0 ˚C om vinteren frå desember til februar. Om sommaren kan temperaturar nå 35 ˚C på dagtid.

Kjelder
Denne artikkelen bygger på «Markaba» frå ,  den 23. september 2014.  
 

Hula
Marjeyoun distrikt
Hasbaya distrikt

Hasbaya distrikt er eit distrikt i Nabatiyeh guvernement i Libanon. Det ligg i sørvest, ved grensa til Syria. Det administrative senteret i distriktet er Hasbaya.

Kjelder
Denne artikkelen bygger på «Hasbaya District» frå ,  den 24. september 2014.  
 

Distrikt i Libanon
Hasbaya

Hasbeya eller Hasbeiya (arabisk حاصبيا) er ein by i Libanon, som ligg kring 50 km vest for Damaskus, ved foten av Hermon, oppom eit djupt amfiteater. I 1911 var det kring 5000 innbyggjarar her. 

Hasbaya er senteret i Wadi El Taym, ein lang frodi dal som går parallelt til vestsida av foten til Hermon. 

Hermon som med ei høgd på 2745 meter over havet, dominerer utsynet i Wadi El Taym, var ein heilag stad for kanaanittane og fønikarane. Romarane rekna òg staden som heilag og bygde mange tempel i fjellsida. 

Hasbaya er hovudsakleg busett av drusarar med somme kristne.

Kjelder
Denne artikkelen bygger på «Hasbaya» frå ,  den 24. september 2014. 
 oppgav desse kjeldene:

Busetnader i Nabatieh guvernement
Hasbaya distrikt
Hebbariye

Hebbariye, Hebbariyeh, Hebbariya eller Hebariya er ein landsby og kommune i Hasbaya distrikt i Nabatieh guvernement i Libanon. Han ligg i sørvestsida av fjellet Hermon nær grensa til Syria, nordaust for Rachaya Al Foukhar mellom aprikoshagar.

Landsbyen ligg kring 750 meter over havet og har ein liten folkesetnad med hovudsakleg sunnimuslimar.

Det ligg eit romersk tempel nær landsbyen, som er det sørlegaste av Hermontempla. Tempelet vart undersøkt i 1852 av Edward Robinson, som målte dimensjonane til å vere ei lengd på 58 meter og ei breidde på 31 meter. Høgda vart estimert til 32 meter.

Kjelder
Denne artikkelen bygger på «Hebbariye» frå ,  den 24. september 2014.

Bakgrunnsstoff
Bilete av Hebbariye og det romerske tempelet på panoramio.com 
Hebbariyeh på www.localiban.org

Hasbaya distrikt
Busetnader i Nabatieh guvernement
Arkeologiske funn i Libanon
Romerske tempel
Romerske stader i Libanon
Turistmål i Libanon
Kfarhamam

Kfarhamam  (òg Kafarhamam, Kafrhamam, Kfar Hamam, Kafar Hamam, arabisk كفرحمام) er ein liten landsby som ligg i Arqoob-området i Hasbaya distrikt i Sør-Libanon, aust i Nabatieh guvernement. Kfarhamam ligg nær landsbyen El Mari i sør, landsbyen Hebbariye i nord, Kfar Chouba i aust og Rachaya Al Foukhar i vest. Han ligg 117 km frå Beirut, og kring 850 meter over havet. 

Landsbyen har ei strategisk plassering i fjellsida av Hermon med utsikt over Øvre Galilea i Israel og han ligg særs nær Golanhøgdene og Shebaa-gardane. Han ligg òg nær staden der grensene til Libanon, Israel og Syria møter kvarandre.

Historie
Kfarhamam er eit assyrisk ord. Kfar tyder hus og hamam tyder fred, og Kfarhamam tyder dermed «huset med fred». Landsbyen er kring 500 år gammal og har blitt øydelagd og bygd opp att fleire gonger sidan 1970-åra. Mange folk har flytta på grunn av tryggleiksproblema i området. I 1970-åra stod landsbyen i periodar heilt folketom. Fleire har immigrert til Brasil og Canada. 

Den israelske okkupasjonen av landsbyen varte i 22 år. Landsbyen vart igjen råka av Libanonkrigen i 2006.

Kjelder
Denne artikkelen bygger på «Kfarhamam» frå ,  den 24. september 2014. 
 oppgav desse kjeldene:
:ar:كفرحمام
 
"Mabrouk et Tahrir" documentary, Dir. Dalia FATHALLAH, Prod. INA - IMAGES PLUS, Info here: http://www.imagesplus.org/pages/0_docu_m.htm 

Busetnader i Nabatieh guvernement
Hasbaya distrikt
Kfeir

Kfeir er ein liten landsby kring 900 meter over havet i den bratte fjellsida av Hermon i Libanon.

Landsbyen har milde somrar med ein middeltemperatur på 25 ºC. Vintrane er derimot kalde og landsbyen får ein god del snø. Høgda gjer òg at han får ein del tåke, sjølv på sommaren. 

Innbyggjarane i Kfeir er kristne og drusarar, og dei dyrkar hovudsakleg oliven.

Kjelder
Denne artikkelen bygger på «Kfeir» frå ,  den 24. september 2014. 
 oppgav desse kjeldene: 
St. George's Youth Organization in Kfeir

Bakgrunnsstoff
 http://www.kfeir.com/

Busetnader i Nabatieh guvernement
Hasbaya distrikt
Rachaya Al Foukhar

Rachaya Al Foukhar (òg skrive Rashaya Al Foukhar og Rachaiya El Foukhar, arabisk راشيا الفخار) er ein landsby i Libanon i Hasbaya distrikt i Nabatiye guvernement sør i landet. Han ligg i vestsida av fjellet Hermon i ei høgd på 750 meter over havet. Folkesetnaden er hovudsakleg gresk-ortodokse.

Bakgrunnsstoff
 Nettstad 

Busetnader i Nabatieh guvernement
Hasbaya distrikt
Bint Jbeil distrikt

Bint Jbeil distrikt er eit distrikt i Nabatiyeh guvernement i Libanon. Det administrative senteret i distriktet er Bint Jbeil. Innbyggjartalet er kring 53 000. 

Det grensar til Israel i sør, Tyr distrikt i vest og Marjeyoun distrikt i aust.

Kjelder
Denne artikkelen bygger på «Bint Jbeil District» frå ,  den 24. september 2014.  
 

Distrikt i Libanon
Bint Jbeil distrikt